CONSILIUL LOCAL AL MUNICIPIULUI CRAIOVA

HOTĂRÂREA NR.330
  
Consiliul Local al Municipiului Craiova, întrunit în şedinţa ordinară din data de 27.11.2008.

          Având în vedere raportul nr. 165347/2008 întocmit de Direcţia Urbanism şi Amenajarea Teritoriului prin care se propune însuşirea propunerii stemei municipiului Craiova şi rapoartele comisiilor de specialitate ale Consiliului Local al Municipiului Craiova nr. 212, 213, 214, 215, 218/2008; 

          În conformitate cu prevederile art.2 al Hotărârii Guvernului nr. 25/2003 privind stabilirea metodologiei de elaborare, reproducere şi folosire a stemelor judeţelor, municipiilor, oraşelor şi comunelor;

          În temeiul art.36 alin.2 lit. a coroborat cu alin.3 lit a, art.45 alin. 1 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se însuşeşte propunerea de stemă a municipiului Craiova, în forma prevăzută  în anexa care face parte integrantă din prezenta hotărâre.

Art.2. Pe data prezentei hotărâri, se revocă Hotărârea Consiliului Local al Municipiului Craiova nr. 29/1997.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism şi Amenajarea Teritoriului şi Comisia judeţeană constituită în baza Hotărârii Guvernului nr. 25/2003 vor aduce la îndeplinire prevederile prezentei hotărâri.

